George R. R. Martin

Nofelydd nofelau ffantasi, awdur straeon byrion, sgriptiwr a chynhyrchydd teledu o'r Unol Daleithiau yw George Raymond Richard Martin (ganwyd 20 Medi 1948). Ei gampwaith yw A Song of Ice and Fire, cyfres o nofelau ffantasi epig a addaswyd gan Home Box Office (neu HBO) yn rhaglen deledu, Game of Thrones. Mae Martin yn gyd-gynhyrchydd y rhaglen honno ac yn sgriptio un bennod i bob cyfres o'r rhaglen.

Cafodd ei enwi'n George Raymond Martin a chyfeirir ato'n aml fel GRRM.

Yn 2005 galwodd yr awdur Lev Grossman ef "y Tolkien Americanaidd." ac ychydig yn ddiweddarach galwodd y cylchgrawn ef yn "un o gant person mwyaf dylanwadol y byd."[http://www.time.com/time/specials/packages/article/0,28804,2066367_2066369_2066129,00.html The 2011 TIME 100: George R.R. Martin] , John Hodgman, 21 Ebrill 2011[http://www.time.com/time/specials/packages/completelist/0,29569,2066367,00.html The 2011 TIME 100: Full List]  Adalweyd 5 Mehefin 2011

Y dyddiau cynnar
Dewisiodd a mabwysiadodd yr enw canol 'Richard' pan oedd yn 13 oed. Roedd yn fab i'r hanner-Eidalwr Raymond Collins Martin a'i wraig Margaret Brady Martin, a oedd yn hanner-Gwyddeles. Roedd ganddo ddwy chwaer, Darleen a Janet. ac roedd gan y teulu berthnasau oedd yn hanu o'r Almaen, Lloegr a Ffrainc.

Mae'n debyg iddo gychwyn darllen gan nad oedd y teulu wedi teithio rhyw lawer, a darllenai'n eang am wledydd y byd. Dechreuodd sgwennu'n ifanc iawn a gwerthodd storiau i blant pan oedd yn arddegwr.

Derbyniod radd mewn newyddiaduriaeth o Brifysgol Northwestern, Illinois yn 1970 a gradd Meistr yn yr un pwnc a choleg yn 1971.

Cofrestrodd fel gwrthwynebydd cydwybodol yn ystod Rhyfel Fietnam. gan weithio'n wirfoddol rhwng 1972–1974.

Mae'n chwaraewr gwyddbwyll arbennig o dda a chyfarwyddodd gemau'r Gymdeithas Wyddbwyll Gyfandirol rhwng 1973 a 1976.

 Llyfryddiaeth ddethol 
 A Song of Ice and Fire
 A Game of Thrones (1996)
 A Clash of Kings (1998)
 A Storm of Swords (2000)
 A Feast for Crows (2005)
 A Dance with Dragons (2011)

Cyfeiriadau

 Dolenni allanol 




Categori:Cynhyrchwyr teledu o'r Unol Daleithiau
Categori:Genedigaethau 1948
Categori:Llenorion ffantasi o'r Unol Daleithiau
Categori:Llenorion gwyddonias o'r Unol Daleithiau
Categori:Nofelwyr yr 20fed ganrif o'r Unol Daleithiau
Categori:Nofelwyr yr 21ain ganrif o'r Unol Daleithiau
Categori:Nofelwyr Saesneg o'r Unol Daleithiau
Categori:Pobl o New Jersey
Categori:Pobl o New Mexico
Categori:Sgriptwyr teledu o'r Unol Daleithiau